รัฐบาลไทย-ข่าวทำเนียบรัฐบาล-รัฐบาลเตรียมจัดงานมหกรรมการสร้างการตระหนักรู้ต่อยุทธศาสตร์ชาติ “Big Bang อนาคตไทย อนาคตเรา”  ระหว่างวันที่ 30 ม.ค. - 1 ก.พ. 62  ณ ห้างสรรพสินค้าเซ็นทรัลเวิลด์
วันอาทิตย์ที่ 27 มกราคม 2562
รัฐบาลเตรียมจัดงานมหกรรมการสร้างการตระหนักรู้ต่อยุทธศาสตร์ชาติ “Big Bang อนาคตไทย อนาคตเรา”  ระหว่างวันที่ 30 ม.ค. - 1 ก.พ. 62  ณ ห้างสรรพสินค้าเซ็นทรัลเวิลด์
นายกรัฐมนตรี เป็นประธานการประชุมคณะกรรมการยุทธศาสตร์ชาติ ครั้งที่ 1/2562  โดยที่ประชุมเห็นชอบในหลักการร่างแผนแม่บทภายใต้ยุทธศาสตร์ชาติ จํานวน 23 ฉบับ พร้อมเตรียมจัดงาน "อนาคตไทย อนาคตเรา”  สร้างการรับรู้ยุทธศาสตร์ชาติ 30 ม.ค. - 1 ก.พ. 2562 นี้
วันนี้ (25ม.ค.62)เวลา13.30น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการยุทธศาสตร์ชาติ ครั้งที่1/2562ร่วมกับหน่วยงานที่เกี่ยวข้องและรับทราบการจัดงานมหกรรมการสร้างการตระหนักรู้ต่อยุทธศาสตร์ชาติ“Big Bangอนาคตไทย อนาคตเรา”ระหว่างวันที่ 30 มกราคม-1 กุมภาพันธ์ 2562ณ ห้างสรรพสินค้าเซ็นทรัลเวิลด์โดยมีสาระสําคัญ ดังนี้
ช่วงแรกของการประชุม นายกรัฐมนตรีย้ําถึงแนวทางสําคัญ เพื่อให้คณะกรรมการยุทธศาสตร์ชาติได้ยึดเป็นหลักคิดในการดําเนินงานประกอบด้วย6ประเด็นหลัก ได้แก่1)กรอบยุทธศาสตร์ชาติ20ปี (6ด้าน) เป็นหลักการสําคัญในการจัดทําแผนงาน/โครงการต่าง ๆ ตามแผนแม่บทภายใต้ยุทธศาสตร์ชาติซึ่งมีการกําหนดกรอบระยะเวลาในดําเนินการที่ชัดเจน (ช่วงละ5ปี) แบ่งเป็นระยะที่1ระยะที่2ระยะที่3และระยะที่4ตลอดจนความเร่งด่วน สอดคล้องกับการปฏิรูปประเทศในทุกมิติ ซึ่งจะใช้เป็นกรอบดําเนินงาน สําหรับรัฐบาลในชุดต่อๆ ไปที่จะเข้ามาบริหารประเทศด้วยรวมทั้งการคํานึงศักยภาพพื้นที่สร้างการบูรณาการในพื้นที่ โครงการมีความต่อเนื่องเชื่อมโยงและสร้างมูลค่าเพิ่ม ที่สําคัญต้องตรงกับความต้องการของประชาชนในพื้นที่ด้วย เพื่อให้ประชาชนมีความสุขและพึงพอใจ2.การกําหนดหรือจัดทําตัวชี้วัดต้องชัดเจน เหมาะสม และสามารถปฏิบัติได้จริง สอดคล้องแผนแม่บทภายใต้ยุทธศาสตร์ชาติและงบประมาณที่มีอยู่3.การดําเนินการต้องไม่เป็นภาระงบประมาณจนเกินไป4.ประชาชนมีความสุขและมีความพึงพอใจในโครงการดังกล่าว มีการสร้างอาชีพและเพิ่มรายได้ และตอบโจทย์การพัฒนาทรัพยากรมนุษย์ ตามกรอบยุทธศาสตร์ชาติที่กําหนดไว้ ทั้งนี้ เป็นไปตามพระราโชบายสมเด็จพระเจ้าอยู่หัว ที่ทรงรับสั่งไว้ การทําอะไรก็ตาม ให้คํานึงถึงประชาชนเป็นหลัก มีความสุข มีความพึงพอใจ อยู่ในระเบียบวินัย สร้างคนที่มีคุณภาพ มีคุณธรรม และจริยธรรม5.มีมาตรการป้องกันการทุจริตในทุกมิติ มีความโปร่งใส เป็นธรรม ลดความเหลื่อมล้ําของพื้นที่และของประชาชนให้ได้ และ6.น้อมนําศาสตร์พระราชา คือ การเข้าใจ เข้าถึง และพัฒนา มาเป็นแนวทางในการปฏิบัติ
โอกาสนี้ ที่ประชุม ฯ เห็นชอบในหลักการร่างแผนแม่บทภายใต้ยุทธศาสตร์ชาติ จํานวน 23 ฉบับ ตามที่สํานักงานสภาพัฒนาการเศรษฐกิจและสังคมแห่งชาติ และมอบหมายให้รับข้อสังเกตของคระกรรมการ เพื่อนําไปปรับปรุงให้มีความสมบูรณ์และครอบคลุม ก่อนนําเสนอคณะรัฐมนตรีเพื่อพิจารณาต่อไป รวมทั้งเห็นชอบแผนงาน/โครงการภายใต้ประเด็นการพัฒนาเร่งด่วนในช่วงระยะ 5 ปีแรกของยุทธศาสตร์ชาติใน 15 ประเด็น เพื่อใช้เป็นกรอบการจัดสรรงบประมาณประจําปี 2563 โดยมอบหมายให้สํานักงานสภาพัฒนาการเศรษฐกิจและสังคมแห่งชาติ ประสานกับสํานักงบประมาณในการดําเนินการตามขั้นตอนต่อไป ทั้งนี้ ยังมอบหมายให้ทุกหน่วยงานที่เกี่ยวข้องกับร่างแผนแม่บทฯ ดําเนินการสนับสนุนและพัฒนาข้อมูลที่เกี่ยวข้องเป็นBig Dataสําหรับการจัดทําตัวชี้วัดของร่างแผนแม่บทฯ ต่อไป
นอกจากนี้ ที่ประชุม ฯ ยังเห็นชอบ (ร่าง) แผนปฏิรูปประเทศด้านการศึกษาโดย ตามที่คณะกรรมการอิสระเพื่อการปฏิรูปการศึกษา เสนอ โดยสอดคล้องกับวิสัยทัศน์ เป้าหมายของยุทธศาสตร์ชาติและแผนการปฏิรูปประเทศด้านอื่น ๆ ด้วย ทั้งนี้ วัตถุประสงค์สําคัญ เพื่อยกระดับคุณภาพและลดความเหลื่อมล้ําทางการศึกษา มุ่งความเป็นเลิศและสร้างขีดความสามารถในการแข่งขันของประเทศด้วยการปรับปรุงระบบการศึกษาให้มีประสิทธิภาพ เพิ่มความคล่องตัวในการรองรับความหลากหลายของการจัดการศึกษา และสร้างเสริมธรรมาภิบาลโดยมีประเด็นปฏิรูป 7 ด้าน ได้แก่(1) การปฏิรูประบบการศึกษาและการเรียนรู้โดยรวมของประเทศ โดยพระราชบัญญัติการศึกษาแห่งชาติฉบับใหม่และกฎหมายลําดับรอง(2) การปฏิรูปการพัฒนาเด็กเล็กและเด็กก่อนวัยเรียน(3) การปฏิรูปเพื่อลดความเหลื่อมล้ําทางการศึกษา(4) การปฏิรูปกลไกและระบบการผลิต คัดกรอง และพัฒนาผู้ประกอบวิชาชีพครูและอาจารย์(5) การปฏิรูปการจัดการเรียนการสอนเพื่อตอบสนองการเปลี่ยนแปลงในศตวรรษที่ 21(6) การปรับโครงสร้างของหน่วยงานในระบบการศึกษา เพื่อบรรลุเป้าหมายในการปรับปรุงการจัดการเรียนการสอน และ (7) การปฏิรูปการศึกษาและการเรียนรู้โดยการพลิกโฉมด้วยระบบดิจิทัลซึ่งคณะกรรมการอิสระเพื่อการปฏิรูปการศึกษา จะนําความคิดเห็นคณะกรรมการเพื่อไปปรับปรุง ก่อนนําเสนอคณะรัฐมนตรีพิจารณาตามขั้นตอนต่อไป
พร้อมกันนี้ นายทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ ยังได้แจ้งให้ที่ประชุมเกี่ยวกับการจัดงานมหกรรมการสร้างการตระหนักรู้ต่อยุทธศาสตร์ชาติ (Big Bangอนาคตไทย อนาคตเรา) ระหว่างวันที่ 30 มกราคม–1 กุมภาพันธ์ 2562 ณ ห้างสรรพสินค้าเซ็นทรัลเวิลด์ กรุงเทพมหานคร โดยนายกรัฐมนตรีจะให้เกียรติเป็นประธานเปิดนิทรรศการ เพื่อสร้างความตระหนักรู้และความเข้าใจเกี่ยวกับยุทธศาสตร์ชาติให้กับประชาชนทั่วไป ด้วย
----------------------------------
กลุ่มประชาสัมพันธ์และเผยแพร่ สํานักโฆษก